कहा- सरकार को सलाह है इसे लागू करने के बारे में न सोचें
पूर्व केंद्रीय मंत्री गुलाम नबी आजाद ने शनिवार को केंद्र सरकार को देश में समान नागरिक संहिता (UCC) न लागू करने की सलाह दी। आजाद ने कहा कि UCC को लागू करना कश्मीर से अनुच्छेद 370 को खत्म करने जितना आसान नहीं होगा। Ghulam Nabi said – Bringing UCC is not as easy as removing 370
पूर्व केंद्रीय मंत्री गुलाम नबी आजाद ने शनिवार को केंद्र सरकार को देश में समान नागरिक संहिता (UCC) न लागू करने की सलाह दी। आजाद ने कहा कि UCC को लागू करना कश्मीर से अनुच्छेद 370 को खत्म करने जितना आसान नहीं होगा।
इसे लागू करने का कोई सवाल ही नहीं है। क्योंकि इसमें सभी धर्मों के लोग शामिल हैं। इस पर चर्चा कर सरकार न सिर्फ मुस्लिम, बल्कि ईसाई, सिख, आदिवासी, जैन और पारसी समुदाय के लोगों को भी परेशान कर रही है। अगर देश में UCC लागू होता है तो इसका असर सभी धर्मों पर पड़ेगा। यह देश में शादी, तलाक, प्रॉपर्टी और गोद लेने जैसे कानूनों से जुड़ा मामला है।
डेमोक्रेटिक प्रोग्रेसिव आजाद पार्टी के अध्यक्ष आजाद ने कहा- देश में UCC लागू करना किसी भी सरकार के लिए अच्छा नहीं होगा। इसलिए मैं सरकार को सुझाव देता हूं कि वे यह कदम उठाने के बारे में सोचें भी नहीं।
गुलाम नबी आजाद ने जम्मू-कश्मीर प्रशासन की ओर से भूमिहीनों के बदले भूमि नीति की घोषणा का स्वागत किया। उन्होंने मांग की है कि जमीन सिर्फ केंद्र शासित प्रदेश के गरीब निवासियों को ही दी जाए, न कि बाहरी लोगों को।
आजाद ने J&K में जल्द चुनाव कराने की मांग की
आजाद ने जम्मू-कश्मीर में जल्द से जल्द विधानसभा चुनाव कराने का मुद्दा उठाया। साल 2018 में जम्मू-कश्मीर की विधानसभा भंग कर दी गई थी। इसके बाद से हम चुनाव का इंतजार कर रहे हैं। जब लोग अपने प्रतिनिधियों को चुनेंगे तो वे विधायक बनेंगे और सरकार बनाएंगे।
लोकतंत्र में सिर्फ निर्वाचित प्रतिनिधि ही लोगों के लिए काम कर सकते हैं। दिल्ली में बैठे अधिकारी जम्मू-कश्मीर को छह महीने से ज्यादा समय तक नहीं चला सकते हैं।
NCP में फूट पर बोले- उनका आंतरिक मामला
महाराष्ट्र में राष्ट्रवादी कांग्रेस पार्टी (NCP) में फूट पर पर आजाद ने कहा- मेरे मन में शरद पवार के लिए सम्मान है। मैं चाहता था कि उनकी पार्टी मजबूत हो। हालांकि जो भी हुआ वह उनका आंतरिक मामला है।